نزاکت علی خان

استاد نزاکت علی خان (پیدائش: 1932ء - وفات: 14 جولائی، 1983ء) پاکستان سے تعلق رکھنے والے شام چوراسی گھرانے کے نامور کلاسیکی گائیک اور استاد سلامت علی خان کے بڑے بھائی تھے۔

 حالات زندگی 
استاد نزاکت علی خان 12 دسمبر، 1934ء کو شام چوراسی، ضلع ہوشیارپور، صوبہ پنجاب (برطانوی ہند) میں پیدا ہوئے۔ شام چوراسی نامی قصبہ موسیقی کے گھرانے کی وجہ سے پورے برصغیر پاک و ہند میں مشہور ہے۔ ان کا سلسلۂ نسب استاد چاند خان، سورج خان سے ملتا ہے جو دربار اکبری کے نامور گائیک اور میاں تان سین کے ہم عصر تھے۔ استاد نزاکت علی خان کے والد استاد ولایت علی خان بھی اپنے زمانے کے نامور موسیقار تھے اور دھرپد گائیکی میں اختصاص رکھتے تھے۔ص 544، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔

استاد نزاکت علی خان نے اپنے چھوٹے بھائی استاد سلامت علی خان (1934ء۔ 2001ء) کے ساتھ اپنے والد ولایت علی خان سے اکٹھے تعلیم حاصل کی اور نہایت کم عمری میں اپنی گائیکی کی وجہ سے ہندوستان بھر میں مشہور ہو گئے۔ تقسیم ہند کے بعد انھوں نے پہلے ملتان اور پھر لاہور میں اقامت اختیار کی اور پاکستان کے معروف موسیقاروں اور گائیکوں میں شمار ہونے لگے۔

 اعزازات 
حکومت پاکستان نے استاد نزاکت علی خان کی فنی خدمات کے اعتراف کے طور پر انھیں صدارتی اعزاز برائے حسن کارکردگی عطا کیا۔

 وفات 
استاد نزاکت علی خان 14 جولائی، 1983ء کو راولپنڈی، پاکستان میں وفات پاگئے۔ وہ لاہور میں آسودہ خاک ہیں۔

 حوالہ جات 

زمرہ:1932ء کی پیدائشیں
زمرہ:1983ء کی وفیات
زمرہ:اردو زبان کے گلوکار
زمرہ:پاکستانی کلاسکی گلوکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:پنجابی گلوکار
زمرہ:ستارۂ امتیاز وصول کنندگان
زمرہ:لاہور کے گلوکار
زمرہ:تمغائے حسن کارکردگی وصول کنندگان